Борис Младенов-Young
Serenity

chitanka.info

Serenity[0]

Не се помръдва тялото младежко.

Спокойствие… Безмълвна пустота…

Преди минути дишането тежко

подобно ехо постепенно спря.

Не трепва болничното покривало

като саван над спортните гърди;

лицето ведро, сякаш сън заспало,

в усмивка–тъжен ореол блести.

Не е успяла болестта[1] му кратка

в съдбовната и смъртоносна схватка

от красотата му да го лиши…

Прекършен цвят в разцвета на цъфтежа.

Но младостта му безнадеждно свежа,

ще прецъфти след часове, след дни!

Сидни, Австралия — 2016 г.

[0] Serenity — спокойствие ↑

[1] 20-годишен младеж почина 48 часа след приемането му в болницата от остра левкоза. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.